சில சமயம் சாலை குறுகி கருவேல முள்வேலி கட்டிய சந்தாக ஒடுங்கிவிடும். ரெண்டு பக்கமிருந்தும் பச்சை எல்ம் மரங்கள் வேலியைத் தாண்டி வழியும். தலையைத் தூக்கிப் பார்க்க நீலத் துண்டாய் கொஞ்சம் வானம். ஆளைக்கடிக்கிற காற்றைக் கிழித்தபடி நாம் போகையில், உலகம் ஸ்தம்பித்து விட்டதாக உணர்வு தட்டும். வாழ்க்கை முடிவின்றி அப்படியே போகும்… என்று படும். சைகிளை நல்ல வேகத்துடன் சக்தியுடன் செலுத்திக் கொண்டிருந்தாலும் ஒரு ஹாயான விச்ராந்தி.